Alla lihthanke piirmäära jääv hange „Ruila mõisa pargi tegevuskava täitmine“

**VÄIKEHANKE ALUSDOKUMENT**

1. **HANKE OBJEKT**
   1. Hankija soovib tellida Maastikuarhitektuuri Büroo OÜ poolt koostatud Ruila mõisa pargi tegevuskava hooldustööde teostamist I etapi raiete osas.
   2. Tööobjekt asub Harjumaal, Saue vallas, Ruila küla, Ruila park.
2. **TEHNILINE KIRJELDUS**
   1. Tööd teostatakse vastavalt Ruila mõisa pargi tegevuskavale. Tegevuskava on leitav aadressilt <http://www.mab.ee/Ruila.html>
   2. Tööde käigus eemaldatakse Ruila mõisa pargi tegevuskava asendiplaanil I etapis raietesse märgitud puud, alusvõsa ja freesitakse kännud.
   3. Esimeses järjekorras kuuluvad pargiruumis likvideerimisele puud, mis on murdumisohtlikud, takistavad teiste väärtuslike puude kasvu või on kahjustatud ning isetekkeline alusvõsa.
   4. Isetekkelise võsa ja juurevõsude eemaldamine. Isetekkelise võsa raie all mõeldakse looduslikku pealekasvu likvideerimist, mille üksiku puu tüve rinnasdiameeter on all 8 cm.
   5. Aladelt, kus kännud võivad takistada edaspidiseid hooldustöid, tuleb kännud freesida maapinnast umbes 100 mm madalamalt maha, freespuru koristatakse ja kaetakse ümbritseva maapinna kõrguselt tihendatud mullaga. Vajadusel külvatakse muruseeme.
   6. Olemasoleva olukorraga tuleb tutvuda kohapeal enne pakkumuse esitamist.  
      Hilisemaid pretensioone tööde teostamise läbiviimisel ning hinnas ei rahuldata. Enne tööde algust kutustakse kohale Tellija esindaja.
   7. Hankega tellitavad tööd ja kogused on toodud pakkumustabelis.
   8. Töödega tekkivate raiejääkide utiliseerimine on Töövõtja kohustus. Raie jäägid ja tüved koondatakse Tellijaga kokkulepitudkohta ning veetakse Töövõtja poolt hiljem ära**.** Täpsem asukoht ja ladustamise kestvus lepitakse kokku Tellijaga, järelkoristuse teostab tööde teostaja.
   9. Hinnapakkumises tuleb tuua välja tööde maksumused vastavalt pakkumustabelis toodud tööde loetelule.
   10. Tööde mahu hulka kuuluvad ka need tööd, mis ei ole Tellija poolt loetletud, kuid mille teostamine on vajalik püstitatud eesmärgi realiseerimiseks.
   11. Lepingu lõpetamiseks peab olema mõisa pargi territooriumil teostatud kõik pakkumustabelis I etapi tööd.
   12. Tööde täitmise tähtaeg on 30 päeva hankelepingu sõlmimisest.
3. **PAKKUMUSE ESITAMISE JA HANKEMENETLUSE TINGIMUSED** 
   1. Pakkuja peab olema teostanud varasemalt sarnases mahus ja eesmärgis vähemalt ühe töö. Varasem töö(d) koos maksumuse, aja, koha ning lepinguparteriga esitada lisana vabas vormis.
   2. Pakkujal peab olema hankelepingu teostamise perioodil kestev lepinguline suhe vähemalt ühe spetsialistiga, kes omab arboristi, tase 4. Esitada tuleb spetsalisti kutsetunnistuse koopia.
   3. Volitatud arboristi kutsetunnistuse kehtivust kontrollib tellija aadressil <http://www.kutsekoda.ee/et/kutseregister/kutsetunnistused>.
   4. Pakkujal ei tohi esineda riigihangete seaduse § 95 lõike 1 punktis 4 (ajatamata maksuvõlg) ega lõike 4 punktides 8 ja 9 (varasemad hankelepingu rikkumised ja valeandmete esitamine) sätestatud kõrvaldamise aluseid.
   5. Pakkumuste hindamise kriteeriumiks on madalaim hind. Edukaks tunnistatakse pakkumus, mille kogumaksumus vastavalt täidetud lisale 1 on madalaim.
   6. **Pakkumus esitada e-posti aadressile marju.norvik@sauevald.ee hiljemalt 11.08.2023 kell 10.00.**
   7. Täiendav info heakorras spetsialisti Marju Norvik, e-postiaadress marju.norvik@sauevald.ee, telefon 5156878.
   8. Tellijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab tellija küsimusele vastamata või ei vasta sisuliselt, siis ontellijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
   9. Tellija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus tellija nimetatud tingimuste osas tellija määratud tähtajaks.
   10. Tellija ei avalda enne hankemenetluse tulemuste kinnitamist pakkujatele teiste pakkujate pakkumuste sisu ega hinda. Pärast hankemenetluse tulemuste kinnitamist edastab tellija kõigile pakkujatele info hankemenetluse tulemuse kohta (nt eduka pakkuja nimi ja edukaks tunnistamise põhjendus, sh eduka pakkumuse hind).
   11. Tellija teavitab hankemenetluse tulemustest kõiki pakkumuse esitanud pakkujaid e-kirja teel.
   12. Eduka pakkujaga sõlmitakse hankeleping vastavalt lisale 2.

Lisa 1 – pakkumuse maksumuse tabel

Lisa 2 – hankelepingu projekt